《梦中得荞粥觉而记其景联》
宋代·洪咨夔

墨云吹雨落霜空，满地珊瑚树树红。
老磨踏烟霏淅蔌，钝铛奏火沸蒙茸。
寒江浪起雪飞外，古嶂风鸣云搅中。
识破太官羊气味，故山好处梦先通。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。